CELEX: 31983R2531
Language: el
Date: 1983-09-08 00:00:00
Title: Κανονισμός (ΕΟΚ) αριθ. 2531/83 της Επιτροπής της 8ης Σεπτεμβρίου 1983 περί παύσεως της αλιείας του μέλανα γάδου από πλοία με σημαία του Ηνωμένου Βασιλείου

Avis juridique important

|

31983R2531

Κανονισμός (ΕΟΚ) αριθ. 2531/83 της Επιτροπής της 8ης Σεπτεμβρίου 1983 περί παύσεως της αλιείας του μέλανα γάδου από πλοία με σημαία του Ηνωμένου Βασιλείου  

Επίσημη Εφημερίδα αριθ. L 249 της 09/09/1983 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 2531/83 ΤΗΣ ΕΠΙΤΡΟΠΗΣ  της 8ης Σεπτεμβρίου 1983  περί παύσεως της αλιείας του μέλανα γάδου από πλοία με σημαία του Ηνωμένου Βασιλείου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των Κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 198/83 του Συμβουλίου της 25ης Ιανουαρίου 1983, που αναφέρεται στις αλιευτικές δραστηριότητες στα ύδατα που υπάγονται στην κυριαρχία ή τη δικαιοδοσία των Κρατών μελών, ο οποίος έχει εκδοθεί προσωρινά, εν όψει του καθορισμού των TAC και των ποσοστώσεων για το έτος 1983 (3), προβλέπει ότι, μέχρι να αποφασίσει το Συμβούλιο σχετικά με τα TAC και τις ποσοστώσεις που θα εφαρμοστούν το 1983, τα σκάφη με σημαία Κράτους μέλους ασκούν τις αλιευτικές τους δραστηριότητες κατά τους συνήθεις εποχιακούς κύκλους και σύμφωνα με τον κανονισμό (ΕΟΚ) αριθ. 172/83 του Συμβουλίου (4)·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή, με κανονισμό, την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία Κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι τα αλιεύματα μέλανα γάδου στα ύδατα των διαιρέσεων CIEM II a) (EOK), III a), III b), c), d) (ΕΟΚ) και IV, από πλοία με σημαία του Ηνωμένου Βασλείου, έφθασαν τις ποσοστώσεις που είχαν διατεθεί προσωρινά για το 1983,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων μέλανα γάδου στα ύδατα των διαιρέσεων CIEM II a) (ΕΟΚ), III a), III b), c), d) (ΕΟΚ) και IV, από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, εκτιμάται ότι έχει εξαντλήσει τις ποσοστώσεις που είχαν διατεθεί προσωρινά στο Ηνωμένο Βασίλειο για το 1983.  Απαγορεύεται η αλιεία του μέλανα γάδου στα ύδατα των διαιρέσεων CIEM II a) (EOK), III a), III b), c, d) (EOK) και IV , καθώς επίσης και η μεταφόρτωση από πλοίο σε πλοίο και η εκφόρτωση του μέλανα γάδου που έχει αλιευθεί στις διαιρέσεις αυτές από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 8 Σεπτεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 25 της 27. 1. 1983, σ. 32.  (4) ΕΕ αριθ. L 24 της 27. 1. 1983, σ. 30.